**KERESET ALAPTÍPUSOK MUNKAÜGYI PER INDÍTÁSHOZ**

**449/2021 alapján elbocsátott EÜ. dolgozóknak**

Az Orvosok a Tisztánlátásért jogi csoportja jelen kereset alaptípus sablonokkal nyújt segítséget a 449/2021 (VII.29) Korm. rendeletből eredő esetleges jogsértésekből származó igények érvényesítéséhez.

Az egészségügyi szolgáltatók (449/2021 (VII.29) Korm. rendeletre alapított) jogellenes felmondásaival kapcsolatos perindításokhoz 5 alaptípus kereset készült;

Alaptípusok

1. „Idő előtti felhívás és elbocsátás” Olyan munkavállalók indíthatnak ezzel a sablonnal keresetet, akiket a munkaadó már a 2021. szeptember 15. határidő leteltét megelőzően felszólított az oltás felvételének igazolására, és annak elmaradása esetén 15 nap elteltével jogellenesen felmondott.

**(megfelelő kereset sablon hivatkozása)**

1. „Elbocsátás felszólítás nélkül” Olyan munkavállalók indíthatnak ezzel a sablonnal keresetet, akiket a munkaadó nem szólított fel az oltás felvételének igazolására, hanem 2021. szeptember 30. vagy október 1. nappal (esetleg egyéb az egészségügyi szolgáltató téves értelmezéséből adódó nappal) automatikusan felmondott.

**(megfelelő kereset sablon hivatkozása)**

1. „Munkaviszony megszüntetés törvényerőre hivatkozva” Olyan munkavállalók indíthatnak ezzel a sablonnal keresetet, akinek munkaadója a Rendelet előírásait úgy értelmezte, hogy 2021. szeptember 30. vagy október 1. nappal (esetleg egyéb az egészségügyi szolgáltató téves értelmezéséből adódó nappal) az oltástól tartózkodó egészségügyi dolgozó munkaviszonya a törvény erejénél fogva megszűnik, így felmondás nélkül leszámoltatta alkalmazottját.

**(megfelelő kereset sablon hivatkozása)**

1. „Felmondás rendelkezésre állás szünetelése után” Olyan munkavállalók indíthatnak ezzel a sablonnal keresetet, akiknek rendelkezésre állási kötelezettsége az oltás felvételére nyitva álló határidő előtt megszűnt (okot az Mt. szerint felsorolva a keresetben) és az ismételt rendelkezésre állástól számított 30. nap még nem telt el, de ennek ellenére munkáltató felszólította az oltás felvételének igazolására, és ennek elmaradása esetén 15 nap múlva felmondással elbocsátotta.

**(megfelelő kereset sablon hivatkozása)**

1. „Szabályos felmondás esetén” Olyan munkavállalók indíthatnak ezzel a sablonnal keresetet, akikre a fent felsorolt négy eset egyike sem igaz, tehát munkaadó 2021. szeptember 15. után – azaz legelőbb 2021. szeptember 16.-án) hívta fel az oltás felvételének igazolására, és ezt követően 15 nap elteltével a rendeletre hivatkozva azonnali hatályú felmondással elbocsátotta.

**(megfelelő kereset sablon hivatkozása)**

A kereset sablonok a polgári perben és a közigazgatási bírósági eljárásban alkalmazható nyomtatványokról szóló 17/2020. (XII. 23.) IM rendelet 10. számú melléklete szerint készültek. **Az Országos Bírósági Hivatal nyomtatványán számos kitöltést segítő információ található, melyeket szükséges figyelmesen végigolvasni.**

A kereset alaptípusok megfelelő kitöltése érdekében kitöltési útmutatót is rendelkezésre bocsátunk. Külön útmutatást csak azokhoz a pontokhoz fűzünk, ahol a sablonokban vagylagos meghatározás szerepel, vagy a felhasználó, kereseti igénnyel fellépő személy döntése szükséges. A segédlet minden pontja után meghatároztuk, hogy mely sablon típus esetében kell figyelni az adott támpontra.

**(kitöltési útmutató hivatkozása)**

**A kereset sablonok öt gyakori, sematizált esetre készültek, de könnyen előfordulhat, hogy az egyes személyek esetén egyéb követelések, vagy jogi érvek is felmerülhetnek, melyeket a sablon nem tartalmaz, illetve a felmondás indoklásaként olyan érveket hozott fel a munkáltató, melyre a sablon nem készült fel. A további jogi érvelést, bizonyítási indítványt a keresetlevélre fel kell vezetni, illetve szükség esetén azt értelemszerűen pontosítani kell.**

**Ha egyik sablon sem alkalmazható egy adott esetre akkor érdemes szakember segítségét kérni, és kizárólag konzultációt követően beadni a keresetet.**

**A sikeres pervitelhez nem elegendő a megfelelő kereset, a per során szükség lehet a peres fél aktív eljárására, tárgyalási részvételre, bizonyítási indítványokra, stb… Javasoljuk – akár a per megindítása után is – megfelelő szaktudással rendelkező ügyvédhez fordulni.**

**A per megindítása minden károsult szabad döntésén alapul. Nem tudunk felelősséget vállalni az Alkotmánybíróság elutasító állásfoglalásából, vagy az egyes bíróságok eltérő jogértelmezéséből adódó perveszteségekért.**

**A peres eljárás nem folytatható felelősség nélkül. Peres eljárást csak akkor indítson, ha valóban jogsérelem érte. A pervesztes fél köteles fizetni a peres eljárás illetékét, illetve a perköltséget az ellenérdekű félnél, tehát - a perben vagy azt megelőzően - a jog perbeli érvényesítésével okozati összefüggésben és szükségképpen felmerült minden költség.**